ทันเกมส์ ภาคบ่าย – บล.ไทยพาณิชย์
สรุปทิศทางตลาดภาคเช้า และแนวโน้มการลงทุนภาคบ่าย โดย บล.ไทยพานิชย์ 
22 ธ.ค. 2558

สรุปภาวะตลาดภาคเช้า :SET ฟื้นตัวเพียงช่วงสั้น – SET ฟื้นตัวแค่เพียงช่วงเคี้ยวหมากแหลก ด้วยการรีบาวด์ของกลุ่ม ICT ที่ลงแรงเมื่อวาน อย่างไรก็ตามไม่มีใครกล้าไล่ราคาต่อ ในช่วงที่ทิศทางของอุตสาหกรรมเต็มไปด้วยการแข่งขันที่รุนแรง หนำซ้ำยังต้องใช้เงินทุนระดับสูง กระทบภาพผลการดำเนินงานอย่างหลีกเลี่ยงไม่ได้ กระตุ้นแรงขายกดลงมาให้ลดช่วงบวกลง พลอยทำให้ SET แผ่วไปด้วย ลดกำลังจากที่บวกเยอะกว่า 10 จุด เหลือเพียงประคองตัวอยู่ในช่วงบวกลบแคบๆ มาปิดที่ระดับ 1265.28 จุด, +0.84 จุด ด้วยมูลค่าซื้อขายอยู่ที่ระดับ 3.2 หมื่นล้านบาท กลุ่มหลักพลังงาน และ ICT หนุนตลาด ปิดบวก +1.1% และ +0.9% ตามลำดับ ส่วนแบงก์ กดดันตลาดปิดลบ -0.6% ด้านตลาดภูมิภาคเขียวอ่อนๆ
กลยุทธ์ที่แนะนำ : ช่วงบ่าย: ทิศทางยังไม่น่าไว้ใจนัก โดยสัญญาณจะกลับมาดี ต้องยืนเหนือแนวต้านระยะสั้นช่วง 1,275-1,280 จุดก่อน มิฉะนั้นโอกาสยังปรับลงได้ต่อ โดยมีแนวรับถัดไปที่ 1,250 และ 1,230 จุด ตามลำดับ กลยุทธ์ การเก็งกำไรเหมาะกับผู้รับความเสี่ยงได้สูง และควรเล่นรอบสั้นๆ ทั้งนี้ หุ้นแนะนำตามสัญญาณเทคนิคได้แก่ SAWAD (รับ 48.00 ต้าน 51.00 cut 46.50)
 